Na temelju članka 31. stavak 22. i članka 65. stavak 2. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22) i članka 26. Statuta Općine Kloštar Ivanić („Glasnik Zagrebačke županije“ broj 13/21), Općinsko vijeće Općine Kloštar Ivanić na 2. sjednici održanoj dana 11.09.2025. godine donijelo je

**O D L U K U**

o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić

I.

Ovom Odlukom se osniva i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske za područje Općine Kloštar Ivanić. Povjerenstvo čini sedam članova: po jedan predstavnik pravne, geodetske i agronomske struke, dva predstavnika Općinskog vijeća Općine Kloštar Ivanić, jedan predstavnik Zagrebačke županije u čijem su djelokrugu poslovi poljoprivrede te jedan predstavnik Ministarstva.

II.

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić (u daljnjem tekstu: Povjerenstvo) imenuju se:

1. Sanela Đura - pravne struke,

2. Krunoslav Prosinečki - geodetske struke,

3. Nenad Đura - agronomske struke,

4. Nikolina Lučić - vijećnica,

5. Đurđica Grganja - vijećnica,

6. Danijel Rukavina - Zagrebačka županija,

7. Zvonimir Vukov - Ministarstvo poljoprivrede, šumarstva i ribarstva.

III.

Mandat članova Povjerenstva imenovanih iz reda članova Općinskog vijeća, traje do isteka tekućeg mandata Općinskog vijeća Općine Kloštar Ivanić.

IV.

Povjerenstvo provodi i upravlja postupkom javnog natječaja za zakup i prodaju poljoprivrednog zemljišta u vlasništvu Republike Hrvatske, analizira ponude ponuditelja i predlaže Općinskom vijeću Općine Kloštar Ivanić Odluku o izboru najpovoljnije ponude na javnom natječaju za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić.

# V.

Stručne poslove za potrebe Povjerenstva vezane uz provedbu postupka javnog natječaja za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić, kao i sve ostale poslove, obavlja Jedinstveni upravni odjel.

# VI.

Stupanjem na snagu ove Odluke prestaje važiti Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić („Glasnik Zagrebačke županije“ broj 13/21) i Odluku o izmjenama Odluke o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Kloštar Ivanić („Glasnik Zagrebačke županije“ broj 41/21).

VII.

Ova Odluka stupa na snagu prvog dana od dana objave u „Glasniku Zagrebačke županije“.

KLASA: 029-01/25-01/0003

URBROJ: 238-14-01-25-22

Kloštar Ivanić, 11.09.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Krešimir Bunjevac