Na temelju članka 49. Zakona o poljoprivrednom zemljištu (NN br. 20/18, 115/18, 98/19 i 57/22) i članka 26. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 2. sjednici održanoj dana 11.09.2025. godine donijelo je

**I Z V J E Š Ć E**

**O IZVRŠENJU PROGRAMA**

**korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2024. godinu**

**Članak 1.**

Program korištenja sredstva od zakupa, prodaje, prodaje izravnom pogodbom,

Privremenog korištenja i davanja na korištenje izravnom pogodbom poljoprivrednog zemljišta u vlasništvu RH objavljen je u „Glasniku Zagrebačke županije“ broj 59/23. Sredstva su planirana u iznosu 20.736,00 eura, a utrošiti će se za provedbu mjera u poljoprivredi Općine Kloštar Ivanić, za provođenje aktivnosti vezanih uz raspolaganje poljoprivrednim zemljištem i za održavanje poljoprivredne infrastrukture na području Općine Kloštar Ivanić.

U razdoblju od 1. siječnja do 31. prosinca 2024. godine ostvaren je prihod od prodaje, zakupa i privremenog korištenja zemljišta u vlasništvu Republike Hrvatske na području Općine Kloštar Ivanić kako slijedi:

* od prodaje …………………………………………….10.859,07 eur,
* od zakupa i korištenja…………………………………21.200,31 eur.

**Članak 2.**

Prihod ostvaren od prodaje državne poljoprivredne zemlje u iznosu od 10.859,07 eura

utrošen je za subvencije premije osiguranja u poljoprivredi iznos od 1.962,79 eura, te za

održavanje poljoprivredne infrastrukture iznos od 8.896,28 eura.

Prihod od zakupa i korištenje državne poljoprivredne zemlje u iznosu od 21.200,31 eur utrošen je za sufinanciranje troškova umjetnog osjemenjivanje krava plotkinja iznos od 1.530,00 eur, subvencije uzgojno selekcijskog rada pasmine konja Hrvatski posavac i Hrvatski hladnokrvnjak iznos od 147,90 eura, održavanje poljoprivredne infrastrukture iznos od 16.564,00 eura, sufinanciranje troškova umjetnog osjemenjivanja krmača iznos od 2.340,00 eura, sufinanciranje kupnje ograde za nasade i životinje na području Općine Kloštar Ivanić u iznosu 618,41 eur.

**Članak 3.**

Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2024. godinu stupa na snagu danom donošenja.

KLASA: 320-01/25-01/007

URBROJ: 238-14-01-25-3

Kloštar Ivanić, 11.09.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Krešimir Bunjevac