Na temelju članka 14. stavka 1. Zakona o ublažavanju i uklanjanju posljedica prirodnih nepogoda („Narodne Novine“ broj 16/19) i članka 26. Statuta Općine Kloštar Ivanić („Glasnik Zagrebačke županije“ broj 13/21), Općinsko vijeće Općine Kloštar Ivanić na 2. sjednici održanoj 11.09.2025. godine donijelo je

**ODLUKU**

**o imenovanju predsjednika i članova Općinskog povjerenstva**

**za procjenu šteta od prirodnih nepogoda**

I.

U Općinsko povjerenstvo za procjenu šteta od prirodnih nepogoda Općine Kloštar Ivanić imenuju se:

1. Zlatko Bunjevac – predsjednik

2. Nenad Đura - član

3. Gradimir Bedeković - član

4. Ivica Novosel - član

5. Miroslav Hlad - član

II.

Povjerenstvo iz ove Odluke obavlja sljedeće poslove:

1.utvrđuju i provjeravaju visinu štete od prirodne nepogode za područje Općine Kloštar Ivanić

2.unose podatke o prvim procjenama šteta u Registar šteta

3.unose i prosljeđuju putem Registra šteta konačne procjene šteta županijskom povjerenstvu

4.raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima

5.prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu o ublažavanju i uklanjanju posljedica prirodnih nepogoda („Narodne Novine“ broj 16/19)

6.izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta

7.surađuju sa županijskim povjerenstvom u provedbi Zakona o ublažavanju i uklanjanju posljedica prirodnih nepogoda („Narodne Novine“ broj 16/19)

8.donose plan djelovanja u području prirodnih nepogoda iz svoje nadležnosti

9.obavljaju druge poslove i aktivnosti iz svojeg djelokruga u suradnji sa županijskim povjerenstvom

III.

Članovi Općinskog povjerenstva za procjenu šteta od prirodnih nepogoda Općine Kloštar Ivanić imenuju se na razdoblje od četiri godine i o njihovu imenovanju obavještava se Županijsko povjerenstvo.

IV.

Sredstva za rad Općinskog povjerenstva za procjenu šteta od prirodnih nepogoda Općine Kloštar Ivanić osiguravaju se u Proračunu Općine Kloštar Ivanić.

Stručne i administrativne poslove za Općinsko povjerenstvo za procjenu šteta od prirodnih nepogoda Općine Kloštar Ivanić obavlja Jedinstveni upravni odjel Općine Kloštar Ivanić.

V.

Članovi Općinskog povjerenstva za procjenu šteta od prirodnih nepogoda Općine Kloštar Ivanić, u svojem radu dužni su postupiti savjesno i u skladu s odredbama Zakona o ublažavanju i uklanjanju posljedica prirodnih nepogoda („Narodne Novine“ broj 16/19).

VI.

Donošenjem ove Odluke prestaje važiti Odluka o imenovanju predsjednika i članova Općinskog povjerenstva za procjenu šteta od prirodnih nepogoda, KLASA: 021-01/21-01/02, URBROJ: 238/14-01-21-1, od 23.09.2021. („Glasnik Zagrebačke županije“ broj 41/21).

VII.

Ova Odluka stupa na snagu danom donošenja, a objavit će se u „ Glasniku Zagrebačke županije“.

KLASA: 029-01/25-01/0003

URBROJ: 238-14-01-25-21

Kloštar Ivanić, 11.09.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Krešimir Bunjevac